open-index/open-wikipedia-markdown huggingface dataset:
Anjelica Huston

**Anjelica Susan Huston**, nada o 8 de xullo de 1951 en Santa Monica (California), é unha actriz, directora de cine e produtora estadounidense.

## Traxectoria 
[miniatura|esquerda|150px|Anjelica Huston co seu irmán [Danny Huston na 62 edición dos Premios da Academia en 1990.]]
Anjelica Huston é a filla do director John Huston e a neta do actor Walter Huston. Pasou a meirande parte da súa infancia entre Irlanda e Inglaterra. Os dous primeiros filmes nos que apareceu foron dirixidos polo seu pai, aínda que este non quería que fixese cinema.

Huston converteuse na terceira xeración da súa familia que gañou un Óscar pola súa actuación no filme ''Prizzi's Honor* en 1985, uníndose así co seu pai e o seu avó. Máis tarde vai ser nomeada en 1990 e 1991 por *Enemies, a Love Story* e *The Grifters*, respectivamente. Entre os seus papeis máis coñecidos está o de Morticia Addams nos filmes *The Addams Family* (1991) e *Addams Family Values'' (1993), e acadou nomeamentos ós Globos de Ouro por ámbolos dous filmes.

## Filmografía 
[miniatura|dereita|Huston no [2005.]]

## Premios 
### Premios Óscar 
### Premios Globos de Ouro 
### Premios BAFTA 
### Premios do Sindicato de Actores 
### Satellite Awards 
### Premio Donostia 
## Véxase tamén 
### Ligazóns externas 
* Internet Off-Broadway Database
Hércules (filme de 1997)

***Hércules*** é un filme de animación dirixido por Ron Clements e John Musker, que se estreou en 1997. É o filme animado número trinta e cinco da serie de clásicos de Walt Disney Animated Classics.

## Sinopse 
Hércules, o fillo de Hera e o deus Zeus, é roubado do Olimpo polos secuaces de Hares sendo un bebé, xa que tiñan a misión de desprotexelo da súa inmortalidade. Hércules medrará no mundo dos mortais ata que lle chegue a hora de regresar ó Olimpo.

## Personaxes 
* Tate Donovan como Hércules
* Josh Keaton como Hércules de novo
* Danny DeVito como Philoctetes/Phil
* James Woods como Hades
* Susan Egan como Megara
* Rip Torn como Zeus
* Frank Welker como Pegaso
* Samantha Eggar como Hera
* Bobcat Goldthwait como Pena
* Matt Frewer como Pánico
* Jim Cummings como Nessus
* Wayne Knight como Demetrius
* Hal Holbrook como Amfitrión
* Barbara Barrie como Alcmena
* Paul Shaffer como Hermes
* Amanda Plummer como Clotho
* Carole Shelley como Lachesis
* Paddi Edwards como Atropos
* Keith David como Apolo
* Lillias White como Calíope
* Vanéese Y. Thomas como Clío
* Cheryl Freeman como Melpomene
* LaChanze como Terpsichore
* Roz Ryan como Thalia
* Charlton Heston como O Narrador

## Galardóns e nomeamentos 
* 1997: Nomeada ó Oscar: Mellor canción orixinal.
* 1997: Nomeada ó Globo de Ouro: Mellor canción orixinal.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Ruína

[miniatura|300px|dereita|*Vista imaxinaria da Gran Galería do Louvre en ruínas* ([1796), de Hubert Robert.]]
O termo **ruína** é usado para describir os restos de arquitectura humana, estruturas que algunha vez foron un todo, pero que se derruíron parcial ou completamente debido á carencia de mantemento ou aos actos deliberados de destrución. As catástrofes naturais, as guerras e a despoboamento, son as causas máis comúns que levan a unha edificación ás ruínas.

Existen ruínas famosas en todo o mundo, desde antigos lugares na China, o Val do Indo e Xudea, ata sitios de Zimbabwe en África, Grecia, Exipto e Roma ao lado da conca do Mediterráneo, como tamén nos territorios incas e maias de América.

As ruínas son moi importantes para os historiadores, arqueólogos e antropólogos, trátese do que algunha vez foron fortificacións, lugares de adoración, casas, edificios ou pobos, vilas e cidades enteiras. Moitas das ruínas descubertas ou coñecidas, volvéronse Patrimonio da Humanidade por parte da Unesco en anos recentes, entidade que os identifica e conserva como áreas de valor excepcional para a humanidade.

As ruínas forman parte do repertorio de ideas e correntes de pensamento e reflexión filosófica e de estética a partir do Renacemento italiano, no cal resalta a obra de Piranesi, e posteriormente no século XVIII con Edmund Burke e William Gilpin, relacionado con categorías estéticas como o sublime e o pintoresco. Innumerables obras de arte, tanto na pintura como na arquitectura e a literatura, conteñen representacións da ruína como metáfora e alegoría, en torno ao pasado da humanidade e a condición moral da existencia humana.
## Notas
## Véxase tamén 
* Corrosión
Eric Stoltz

**Eric Cameron Stoltz**, nado o 30 de setembro de 1961 en Whittier (California), é un actor e director de cine estadounidense.

## Traxectoria 
É coñecido por interpretar a inadaptados sociais en filmes como *Mask*, *Kicking and Screaming*, *The Waterdance* e *Killing Zoe*. Foi nomeado a un Globo de Ouro como Mellor Actor Secundario no filme Película para *Mask*. Recentemente está a protagonizar a serie de ciencia ficción *Caprica*.

## Vida Privada 
Estivo casado con Ally Sheedy, Jennifer Jason Leigh e Bridget Fonda. Stoltz é vexetariano dende hai 25 anos.

## Filmografía 
### Como actor en filmes 
### Como actor en televisión 
### Como director de cinema 
### Como director de televisión 
## Véxase tamén 
### Ligazóns externas 
* Internet Off-Broadway Database 
* Entrevista
UMP

**UMP** é unha sigla de tres letras que pode referirse :

* o **uridín monofosfato**, tamén chamado **monofosfato de uridina** ou '''ácido 5'-uridílico**, abreviadamente **UMP**,  nucleótido que forma parte do ARN, elemento fundamental da xenética.
* a **Unión por un Movemento Popular'* (en francés: *Union pour un mouvement populaire, **UMP**''), partido político francés de centro-dereita.
Touriñao de Abaixo, Tiobre, Betanzos

**Touriñao de Abaixo** é un lugar da parroquia de Tiobre no concello coruñés de Betanzos na comarca de Betanzos. Tiña 84 habitantes no ano 2010 segundo datos do INE, dos cales 35 eran homes e 49 eran mulleres.

## Lugares e parroquias 
### Lugares de Tiobre 
### Parroquias de Betanzos 
## Notas
As Abelares, San Pedro das Viñas, Betanzos

**As Abelares** é un lugar da parroquia de San Pedro das Viñas no concello coruñés de Betanzos na comarca de Betanzos. Segundo o INE en 2010 tiña 53 habitantes (25 homes e 28 mulleres).

O fitónimo **As Abelares** fai referencia á abelá, o froito da abeleira.

## Lugares e parroquias 
### Lugares de San Pedro das Viñas 
### Parroquias de Betanzos 
## Notas
Uridín trifosfato

O **uridín trifosfato**, tamén chamado **trifosfato de uridina** ou, abreviadamente, **UTP**, é un nucleósido trifosfato de pirimidina formado polo nucleósido uridina esterificado en posición 5' cun grupo de tres fosfatos. Os seus compoñentes son: o azucre ribosa, unido á base nitroxenada uracilo por enlace N-glicosídico entre o carbono 1' da ribosa e o nitróxeno en posición 1 da base, e esterificado en posición 5' cun grupo de 3 fosfatos, os cales se unen entre si por enlace anhidro.

Esta molécula encóntrase en todos os seres vivos e a súa principal función é proporcionar UMP para a transcrición de ARN, é dicir, perde dous fosfatos en forma de pirofosfato durante a síntese, e enlázase á cadea de ARN en formación como UMP.

O UTP fórmase a partir do UMP, adquirindo o seu último fosfato do ATP nunha reacción, catalizada por unha quinase, como esta:

2 ATP + UMP ↔ 2 ADP + UTP.

Tamén se pode producir esta reacción co GTP:

GTP + UDP ↔ GDP + UTP.

## Notas
## Véxase tamén 
* Uridina
* Uracilo
* Nucleótido
Homayoun Ershadi

**Homayoun Ershadi**, (ás veces escrito **Homayon Ershadi** e en persa: همایون ارشادی), nado o 25 de marzo de 1947 en Isfahán e finado o 11 de novembro de 2025, foi un actor iraniano.

## Filmografía 
* *Ta’m-e gīlās*, 1997
* *Derakht-e golabi*, 1998
* *Mozahem*, 2002
* *Sima-ye zani dar doordast*, 2005
* *Rang-e doost*, 2006
* *The Kite Runner*, 2007
* *Aal*, 2008
* *Ágora*, 2009
* *Utopia*, 2015

## Notas 
## Véxase tamén
Advanced Satellite for Cosmology and Astrophysics

**Advanced Satellite for Cosmology and Astrophysics**, tamén coñecido polo seu acrónimo **ASCA**, como **ASTRO-D** e polo nome de **Asuka** (co significado de "paxaro voador"), foi un observatorio espacial xaponés lanzado o 20 de febreiro de 1993 mediante un foguete M-3S-2 desde o centro espacial de Uchinoura.

## Características 
ASCA foi a cuarta misión xaponesa no campo da astronomía de raios X e a segunda na que Estados Unidos colaborou con parte da carga científica.

A NASA obtivo un 15% do tempo de observación polas súas achegas á misión.

## Misión 
O obxectivo de ASCA era facer observacións espectroscópicas en raios X na banda de enerxías de entre 1 e 12 keV, en especial a liña K do ferro. Adicouse tamén a obter imaxes da estrutura de fontes extensas como cúmulos de galaxias e remanentes de supernovas.

## Instrumentación 
ASCA levaba catro telescopios idénticos cunha área total efectiva de 1300&nbsp;cm2 a 1 keV e de 600&nbsp;cm2 a entre 6 e 7 keV. A NASA colaborou aportando catro espellos multicapa cónicos de incidencia rasante e dous detectores CCD proporcionados polo MIT. Xapón achegou os IGSPC (*imaging gas scintillation proportional counters*), contadores proporcionais de escintileo, a nave, o vehículo lanzador e as estacións terrestres.

## Notas
A Casanova, Boimil, Boimorto

**A Casanova** é un lugar da parroquia de Boimil no concello coruñés de Boimorto na comarca de Arzúa. Tiña 5 habitantes no ano 2018 segundo datos do INE, dos cales 1 era home e 4 eran mulleres.

## Toponimia 
Segundo Nicandro Ares *Casanova* coincide co latín: *casa nova*.

## Lugares e parroquias 
### Lugares de Boimil 
### Parroquias de Boimorto 
## Notas
A Leira Longa, Arceo, Boimorto

**A Leira Longa** é un lugar da parroquia de Arceo no concello coruñés de Boimorto na comarca de Arzúa. Segundo o INE en 2018 tiña 7 habitantes (3 homes e 4 mulleres).

## Lugares e parroquias 
### Lugares de Arceo 
### Parroquias de Boimorto 
## Notas
Concentración (homónimos)

O termo **concentración** pode significar:

* A **concentración** de substancias;
* En psicoloxía, a **concentración mental** é un proceso psíquico que consiste en centrar toda a atención da mente sobre un obxecto.
* Concentración da riqueza.

## Véxase tamén 
* Campo de concentración
* Concentración parcelaria
* Concentración empresarial
Ultracuerpos

**Ultracuerpos** é unha banda de rock coruñesa. Formada en 2001 por Kiko The Jams (Guitarra), Ramone Ramón (guitarra), Mikelini Martínez (Baixo), Óscar Caramés (Batería), membros de Thee Virus xunto a Alvaro Dorda (Voz), anteriormente en Mandrágoras.

## Discografía 
* "Plan 9 From Outer Space" (2002)
* "The Right Way" (2004)
* "The Awesome Amazing Sound of Ultracuerpos" (2005)

## Véxase tamén 
* http://www.indyrock.es/ultracuerpos.htm
* http://www.valladolidwebmusical.org/entrevistas/04/ultracuerpos/
Rafael Moreno Aranzadi

**Rafael Moreno Aranzadi**, alcumado **Pichichi**, nado en Bilbao o 23 de maio de 1892 e finado na mesma cidade o 1 de marzo de 1922, foi un futbolista vasco. Xogaba de dianteiro e foi internacional coa selección española.

## Palmarés 
### Club 
* Copa do Rei: 1913–14, 1914–15, 1915–16, 1920–21
* Campionato do Norte: 1913–14, 1914–15, 1915–16
* Campionato biscaíño: 1919–20, 1920–21

### País 
* Xogos olímpicos de Antuerpen 1920: Medalla de prata

## Véxase tamén 
### Ligazóns externas 
* Datos do xogador en futbol.sportec.es
Alternativa Veciñal de Porto do Son

**Asociación Veciñal de Porto do Son** é un partido político de ámbito local que actúa no concello de Porto do Son.

## Historia 
O partido foi inscrito no Rexistro de Partidos Políticos do Ministerio do Interior o 12 de decembro de 2002, concorrendo por primeira vez ás eleccións locais en Porto do Son en 2003, onde conseguen un concelleiro.

## Eleccións 
* 2003: 509 votos (8,3%), 1 concelleiro.
* 2007: 373 votos (6,22%), 1 concelleiro.
* 2011: 837 votos (14,89%), 2 concelleiros.

## Véxase tamén 
### Ligazóns externas 
* Páxina oficial do partido
Sigourney Weaver

**Susan Alexandra Weaver**, nada o 8 de outubro de 1949 en Manhattan, Nova York, é unha actriz e produtora de cinema, televisión e teatro estadounidense coñecida profesionalmente como **Sigourney Weaver**.

## Traxectoria 
Ó longo da súa traxectoria foi nomeada ós Premios Óscar e ós Premios do Sindicato de Actores. Ademais, é gañadora de dous Globos de Ouro nas categorías de mellor actriz en drama e mellor actriz secundaria. Asemade, tamén gañou un Premio BAFTA á mellor actriz secundaria.

É recoñecida internacionalmente polas súas intervencións como Tenente Ripley en *Alien* (1979), *Aliens* (1986), *Alien 3* (1992) e *Alien: Resurrection* (1997). Tamén ten participado en filmes de grande éxito como *Ghostbusters* (1984), *Gorillas in the Mist* (1988), *Working Girl* (1988), *The Village* (2004) e *Avatar* (2009). É coñecida tamén como a "raíña da ciencia ficción".

## Filmografía 
### Filmes 
### Videoxogos 
## Premios 
### Premios Óscar 
### Premios Globo de Ouro 
### Premios BAFTA 
### Premios do Sindicato de Actores 
### Premios Emmy 
## Véxase tamén 
### Ligazóns externas 
* Internet Off-Broadway Database 
* Na BBC 
* Entrevista no Daily Telegraph
Daniel Barrio

**Daniel Barrio Álvarez**, nado en Xixón o 10 de febreiro de 1987, é un futbolista español. Xoga de porteiro e o seu equipo actual é o Real Oviedo.

## Véxase tamén 
### Ligazóns externas 
* Datos do xogador en bdfutbol.com
García Barbón

Os apelidos **García Barbón** poden referirse a:

***Xosé García Barbón**, empresario e mecenas vigués (1831 - 1909).
*O **Teatro García Barbón**, nomeado en honra do anterior.
*A **rúa García Barbón** de Vigo, *idem*.
*A **praza García Barbón** de Verín.
My Father the Hero

***My Father the Hero*** é un filme dirixido por Steve Miner que se estreou en 1994. É un remake do filme francés de 1991 *Mon père, ce héros*.

## Sinopse 
Nicole, de catorce anos, teme que as vacacións que vai pasar con André, o seu pai, nunha illa tropical sexan terriblemente aburridas. Pero, unha vez alí, coñece a Ben, un rapaz do que se namora. Para chamar a atención e non confesar que veranea co seu pai, Nicole inventa unha historia na que André é un espía internacional amante seu, e que se fan pasar por pai e filla para ocultar a súa identidade.

## Personaxes 
* Gérard Depardieu como André
* Katherine Heigl como Nicole
* Dalton James como Ben
* Lauren Hutton como Megan
* Faith Prince como Diana
* Stephen Tobolowsky como Mike
* Ann Hearn como Stella
* Robyn Peterson como Doris
* Frank Renzulli como Fred
* Manny Jacobs como Raymond
* Jeffrey Chea como Pablo 
* Stephen Burrows como Hakim 
* Michael Robinson como Tom
* Robert Miner como Mr. Porter
* Betty Miner como Mrs. Porter
* Emma Thompson como Isobel
* Roberto Escobar como Alberto

## Véxase tamén 
### Ligazóns externas 
* Ficha na IMDb 
* Ficha en Filmaffinity
Gorillas in the Mist

***Gorillas in the Mist: The Story of Dian Fossey*** é un filme biográfico dirixido por Michael Apted que se estreou en 1988. Baséase na vida da naturalista Dian Fossey e o seu traballo sobre os *Gorilla beringei beringei* en Ruanda.

## Sinopse 
Dian Fossey chega a África para confeccionar un censo sobre unha especie en perigo de extinción: o *Gorilla beringei beringei*. Acompañada por un rastrexador nativo comeza o seu traballo e queda fascinada pola vida deses animais, ós que non teme achegarse para estudar o seu comportamento. Entre Dian e os gorilas chega a establecerse unha relación afectiva. No seu afán por protexer a especie, a Doutora Fossey terá serios problemas coas autoridades e os cazadores furtivos, que venden as crías ós zoolóxicos e matan os adultos para a fabricación de souvenirs.

## Personaxes 
* Sigourney Weaver como Dian Fossey
* Bryan Brown como Bob Campbell
* Julie Harris como Roz Carr
* John Omirah Miluwi como Sembagare
* Iain Cuthbertson como Doutor Louis Leakey
* Constantin Alexandrov como Van Veeten
* Iain Glen como Brendan

## Galardóns e nomeamentos 
* 1988: 5 nomeamentos ó Oscar: mellor actriz (Sigourney Weaver), guión adaptado, montaxe, banda sonora e son.

## Notas 
## Véxase tamén 
### Outros artigos 
* Dian Fossey 
### Ligazóns externas 
* Ficha na IMDb 
* Ficha en Filmaffinity
The Children of Huang Shi

***The Children of Huang Shi*** é un filme dirixido por Roger Spottiswoode que se estreou no 2008.

## Sinopse 
Durante a invasión xaponesa da China en 1937, George Hogg (Jonathan Rhys Meyers), un mozo xornalista británico, tratará coa axuda dunha enfermeira australiana (Radha Mitchell) de salvar un grupo de orfos da guerra.

## Personaxes 
* Jonathan Rhys Meyers como George Hogg
* Radha Mitchell como Lee Pearson
* Chow Yun-fat como Chen Hansheng
* Michelle Yeoh como Mrs. Wang
* Guang Li como Shi-Kai
* Lin Ji como Corredor da cabalo
* Matthew Walker como Andy Fisher
* Anastasia Kolpakova como Duschka
* Ping Su como Eddie Wei
* David Wenham como Barnes

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
The Ghost and the Darkness

***The Ghost and the Darkness*** é un filme dirixido por Stephen Hopkins que se estreou en 1996. Está protagonizado por Michael Douglas e Val Kilmer e o guión foi escrito por William Goldman. O filme é unha adaptación ficticia dos feitos reais que aconteceron en 1898 en Tsavo, Kenya, onde dous leóns devoradores de homes atacaron e mataron traballadores durante a construción do tren que conectaría Mombasa con Uganda no ano 1898.

O filme recibiu unha resposta dividida da crítica, mais gañou o Oscar á mellor edición de son.

## Sinopse 
[miniatura|dereita|275px|Os [devoradores de homes de Tsavo nunha reprodución do Field Museum of Natural History de Chicago, Illinois.]]
A finais da década de 1890, a chegada do enxeñeiro John Patterson (Val Kilmer) a terras africanas acelera a construción do ferrocarril. Ademais, os traballadores africanos considérano un heroe, dende que Patterson cazase un león dun só tiro, algo que só foi quen de facer o lendario cazador Charles Remington (Michael Douglas). Cando parece que as obras van encamiñadas, fan acto de presenza Pantasma e Escuridade, dous leóns devoradores de homes. Entón Patterson e Remington deberán unirse para poder acabar con eles.

## Personaxes 
## Galardóns e nomeamentos 
* 1996: Oscar: Mellores efectos de son.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Vista Alegre, San Pedro das Viñas, Betanzos

**Vista Alegre** é un lugar da parroquia de San Pedro das Viñas no concello coruñés de Betanzos na comarca de Betanzos. Tiña 30 habitantes no ano 2010 segundo datos do INE, dos cales 16 eran homes e 14 eran mulleres.

## Lugares e parroquias 
### Lugares de San Pedro das Viñas 
### Parroquias de Betanzos 
## Notas
Afan Ferddig

**Afan Ferddig**  (que viviu probabelmente no século VII) foi un bardo galés. A palabra 'Berddig' significa "bardo pequeno" ou "*bromista*"; existe outra referencia a un bardo do século XI que se chamaba Berddig, bardo na corte de Gruffudd ap Llywelyn en Gwent..

Pouco se sabe del. Algúns autores cren que foi el o autor do poema 'Moliant Cadwallon'. Segundo unha das Tríades da Illa de Bretaña Afan tería cantado ao rei Cadwallon ap Cadfan de Gwynedd. Menciónase como un dos 'Tri bardd coch eu gwaywffyn Ynys Prydain':

:Tri Gwaywrudd Beirdd Ynys Prydain:
:Tristfardd bardd Urien,
:A Dygynnelw bardd Owain ab Urien,
:Ac Afan Ferddig bardd Cadwallon mab Cadfan.
 
Os Gogynfeirdd admirárono como un gran bardo, por exemplo Cynddelw Brydydd Mawr dicía que era habitual nel cantar ao xeito de Afan Ferddig:

:Gnawd canaf i foliant fal Afan Ferddig.

## Notas
## Véxase tamén
### Outros artigos
*Y Cynfeirdd.
*Canu'r bwlch.
Chicken Little

***Chicken Little*** é un filme de animación estadounidense dirixido por Mark Dindal que se estreou no 2005.

## Sinopse 
Pasou un ano dende o "desafortunado incidente da landra" cando Chicken Little causou unha grande algarabía na súa vila natal de Oakey Oaks ó proclamar que o ceo estaba caendo tras ser golpeado na testa polo que aparentemente era unha landra. O pequeno polo únese ó equipo local de béisbol coa esperanza de restablecer a súa reputación e gañar o respecto de seu pai, Buck Cluck. Cando el conduce ó seu equipo a unha inesperada vitoria, convértese no centro de toda a atención. Pero tan pronto como todo volve á normalidade, volve recibir outro golpe na cabeza, e esta vez o ceo si está caendo de verdade. Temeroso de ser tachado unha vez máis de tolo, négase a dicirlle nada a ninguén. No canto diso, recruta a axuda dos seus mellores amigos, Runt, Abby Patosa, e Peixe fóra da auga, nun intento por salvar o mundo sen facer que todo o pobo entre novamente en pánico.

## Personaxes 
* Zach Braff como Chicken Little Cluck
* Joan Cusack como Abbagail Ducktail Mallard
* Dan Molina como Peixe fóra da auga
* Amy Sedaris como Foxy Loxy
* Mark Walton como Goosey Loosey
* Garry Marshall como Buck "Ace" Cluck
* Don Knotts como Turkey Lurkey
* Sean Elmore, Matthew Michael Joston, e Evan Dunn acomo Kirby
* Fred Willard como Melvin
* Catherine O'Hara como Tina
* Mark Dindal como Morkupine Porcupine 
* Patrick Stewart como Mr. Woolensworth

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Rafael Martínez Francés

**Rafael Martínez Francés**, nado en Cidade Real o 1 de novembro de 1986, é un exfutbolista español. Xogaba de porteiro.

## Véxase tamén 
### Ligazóns externas 
* Datos do xogador en lapreferente.com 
* Rafa Martínez en A Temporada do Fútbol Galego
Abdul Aziz Tetteh

**Abdul Aziz Tetteh**, nado en Dansoman o 25 de maio de 1990, é un futbolista ghanés. Xoga de centrocampista.
Jorge Eugenio Rodríguez Álvarez

**Jorge Eugenio Rodríguez Álvarez**, coñecido como **Jorge Rodríguez**, nado en Cee o 15 de agosto de 1980, é un futbolista galego. Xoga de defensa e o seu equipo actual é o Real Avilés.

## Véxase tamén 
### Ligazóns externas 
* Datos do xogador en bdfutbol.com
Campo de Fútbol de Elviña Grande

O **Campo de Fútbol de Elviña Grande** é unha instalación pública dedicada á práctica do fútbol situada na cidade da Coruña. Forma parte do Complexo Polideportivo de Elviña, no barrio do Birloque. É propiedade da Xunta de Galicia, e ten un terreo de xogo con céspede artificial de 104x67 metros e unha bancada cuberta con capacidade para 1500 persoas. Serve de feudo ao Victoria CF.

## Notas 
## Véxase tamén
### Ligazóns externas 
*Ficha do Complexo Deportivo de Elviña na web do Concello da Coruña
*Complexo Polideportivo de Elviña no directorio de instalacións deportivas da Xunta de Galicia
Franco congolés

O **franco congolés** e a moeda oficial da República Democrática do Congo. Normalmente abréviase como FC e o sei código ISO é CDF. Cada franco congolés divídese en 100 *centimes* (céntimos).

## Historia 
Durante o dominio colonial belga introduciuse o denominado franco do Congo Belga, quun franco belga. Dende 1916, o franco colonial tamén circulaba en Ruanda de Burundi. En 1960, trala independencia do país, pasou a ser coñecido simplemente como franco congolés. O franco foi a moeda do país ata 1967, cando foi substituída polo zaire a razón de 1.000 francos por zaire, mais entre 1960 e 1963 Katanga emitiu o seu propio franco.

Logo dunha forte desvalorización da moeda, en 1993 o antigo zaire substituíuse polo novo zaire a razón de 3&nbsp;000&nbsp;000 zaires vellos por un novo. O franco congolés pasou a empregarse novamente en 1997, en substitución do novo zaire a razón de 100.000 novos zaires por franco.

## Moedas e billetes 
### Moedas 
As moedas contan con variados deseños, mais dende o seu restablecemento deixaron de acuñarse, sendo substituídas polos billetes. As moedas que aínda están en circulación equivalen a 25 e 50 céntimos, e a un franco, e están realizadas en metais non preciosos para vender aos coleccionistas estranxeiros.

### Billetes 
A emisión de 1997 incluíu billetes de 1, 5, 10, 20 e 50 céntimos, e de 1, 5, 10, 20, 50 e 100 francos. Os billetes de 200 francos foron emitidos por primeira vez no ano 2000, seguidos dos de 500 francos no 2002.
En 2010, o Banque Centrale du Congo emitiu 20 millóns de billetes de 500 francos para conmemorar o 50 aniversario da independencia de Bélxica.

## Notas 
### Ligazóns externas 
*  Banco Central do Congo
Oscar Isaac

**Oscar Isaac,** nado como **Óscar Isaac Hernández Estrada**, en Cidade de Guatemala nado o 9 de marzo de 1979, é un actor de cinema guatemalteco e norteamericano que, de cativo, marchou coa súa familia aos Estados Unidos de América e está radicado en Miami, Florida.

## Filmografía 
## Véxase tamén 
### Ligazóns externas 
* Entrevista no BroadwayWorld.com
Antonio Bonet Correa

**Antonio Bonet Correa**, nado na Coruña o 20 de outubro de 1925 e finado en Madrid o 22 de maio de 2020, foi un catedrático e historiador da arte galego, presidente da Real Academia de Belas Artes de San Fernando dende decembro de 2008 a 2015 e catedrático emérito da Universidade Complutense de Madrid.

## Traxectoria 
Era fillo do militar e pintor José Bonet Peñalver e da escritora Asunción Correa Calderón.

Formado na Universidade de Santiago de Compostela, licenciouse en Filosofía e Letras en 1948. Marchou a París para estudar no Institut d'Historie de l'Art da Universidade de París e diplómase en Museoloxía pola Escola do Louvre. Entre 1951 e 1957 traballou como lector e profesor de Historia da Arte na Universidade de París (Sorbona).

### Traxectoria profesional 
Regresou a España en 1958, sendo sucesivamente profesor adxunto na Universidade Complutense de Madrid até 1963; en 1964 conseguiu a cátedra de Historia da Arte na Universidade de Murcia onde estivo até 1967. A partir de 1968, ostentou a cátedra de Historia da Arte Hispanoamericana na de Sevilla e, posteriormente, en 1973, a de Historia da Arte Xeral e Historia da Arte Hispanoamericana na Complutense de Madrid. 

De 1981 a 1983 foi vicerreitor da Uni­versidade Complutense.

En 1975, foi encarcerado, xunto con outras personalidades da cultura, pola súa pertenza á Junta Democrática, Permaneceu no cargo até 2015, en que foi nomeado director honorario. 

Foi membro Correspondiente da Real Academia Galega de Belas Artes dende 1998 e o 26 de xaneiro de 2002 foi nomeado Académico de Honra, cargo do que tomou posesión o 13 de maio de 2005.

Ademais, foi presidente da Asociación de Críticos de Arte de España e da Feira de Arte Contemporánea de Madrid (ARCO).

### Vida persoal 
En marzo de 1953 casou en París con Monique Planes Durand. Tiveron tres fillos, un dos cales é o poeta e, tamén, historiador da arte Juan Manuel Bonet.

## Recoñecementos 
* 2004, Doutor honoris causa pola Universidade de Vigo.
* 2007, Doutor honoris causa pola Universidade de Estremadura.
*2010, Medalla de ouro do Círculo de Belas Artes de Madrid.
* 2012, Medalla de Ouro ao Mérito nas Belas Artes (2012) concedida polo ministerio de Educación e Cultura.
*2013, Doutor honoris causa pola Universidade de Santiago de Compostela
*2014, Doutor honoris causa pola Universidade de Málaga.
* 2016, Premio Fundación Amigos do Museo do Prado.

## Notas 
## Véxase tamén 
### Bibliografía 
* 
*
### Ligazóns externas 
* 
*Obras en Cervantes Virtual.
No Age

**No Age** é un dúo estadounidense de noise pop procedente dos Ánxeles (California), formado en 2005 polo guitarrista Randy Randall e o batería e vocalista Dean Allen Spunt. A parella inicialmente tocou xunta co batería Jeremy Villalobos na banda Wives, e colleu o seu nome dun recompilatorio instrumental do selo SST Records editado en 1987 que Spunt descubriu mentres traballaba en Aron's, unha tenda de discos dos Ánxeles.

O grupo fichou por Sub Pop Records entre 2008 a 2013, lanzando tres álbums con este selo. O cuarto traballo de estudio de No Age, *Snares Like a Haircut*, foi lanzado por Drag City o 26 de xaneiro de 2018. Drag City tamén lanzou *Goons Be Gone*, o seu quinto álbum de estudio, o 5 de xuño de 2020, e o sexto, *People Helping People*, en 2022.

## Discografía 
## Véxase tamén 
### Ligazóns externas 
* Páxina oficial
O Corvo

O topónimo **O Corvo** pode referirse a:

;En Galiza
***O Corvo**, lugar da parroquia de Seavia, no concello de Coristanco;
***O Corvo**, lugar da parroquia de Taboexa, no concello das Neves;
***Niño do Corvo**, lugar da parroquia de Anxeriz, no concello de Tordoia;
***A Pena do Corvo**, lugar da parroquia de Armentón, no concello de Arteixo.

## Véxase tamén
### Outros artigos
***A Corva**, lugar da parroquia de Vicedo, no concello do Vicedo;
****O corvo***, poema de Edgar Allan Poe
Michael Lonsdale

**Michael Lonsdale**, nado en París o 24 de maio de 1931 e finado na mesma cidade o 21 de setembro de 2020, foi un actor francés de cinema e televisión.

## Traxectoria 
Lonsdale era de ascendencia franco-irlandesa por parte de nai e inglesa por parte de pai. Criouse en Londres e en Jersey, e despois, durante a segunda guerra mundial en Casablanca, Marrocos. Posteriormente trasladouse a París para estudar pintura en 1947, pero foi atraído polo mundo da actuación, facendo as súas primeiras actuacións coa idade de 24 anos.

Lonsdale era bilingüe e traballou en producións en lingua inglesa e francesa. Foi coñecido internacionalmente por interpretar a Sir Hugo Drax no filme de James Bond *007: Moonraker* (1979), o astuto detective francés Lebel en *The Day of the Jackal*, e a M. Dupont d'Ivry en *O que queda do día*.

O 25 de febreiro de 2011, gañou un premio César como mellor actor secundario polo filme *Des hommes et des dieux*.

## Filmografía 
## Notas 
## Véxase tamén
Bule, berra, chora

**Bule, berra, chora** é o primeiro traballo musical de Xosé Manuel Conde. Neste disco, o autor ponlle música a obras de poetas diversos, como o estremeño *Luis Álvarez Lencero*, e os galegos Darío Xohán Cabana, Manuel Antonio ou Luís Pimentel. Precisamente un verso do poema *Canzón pra que un neno non durma* de Luís Pimentel, é o que dá título á obra.
O disco foi publicado no 1978 por *Movieplay* dentro da súa serie *Xeira*

## Lista de cancións
# *Anónimas populares del s. XIX* (Anónimo/Adaptación Xosé Manuel Conde) (2:54)
# *Era rebelde e tiña* (Luis Álvarez Lencero/Xosé Manuel Conde) (1:55) 
# *Xa non sei* (Anxo Herido) (4:26)
# *Ao pior mórrechese* (Luis Álvarez Lencero/Xosé Manuel Conde) (2:26)
# *Canzón pra que un neno non durma* (Luís Pimentel/Xosé Manuel Conde) (2:36)
# *Que non me choren teus bicos* (Luis Álvarez Lencero/Xosé Manuel Conde) (2:15)
# *A vaca* (Darío Xohán Cabana/Xosé Manuel Conde) (2:17)
# *Ise home está chorando* (Luis Álvarez Lencero/Xosé Manuel Conde) (2:02)
# *Ao afogado* (Manuel Antonio/Xosé Manuel Conde) (3:07)
# *Muller labrega* (Darío Xohán Cabana/Xosé Manuel Conde) (2:00)
# *Meu carballo* (D. Cernadas/Xosé Manuel Conde) (2:42)

## Colaboracións
* *Pilocha*
* *Gustavo Díaz*
* *Antón Cabaleiro*
* *Son Lalín*

## Ficha técnica
* Cuberta: *Xoán Carlos Martínez*
* Arranxos: *Miguel Ángel Varona*
* Son: *Santiago Coello* (Sonoland)
* Coordinador de gravación: *Xerardo Rodríguez*
* Director de produción: *Gustavo Ramudo*

## Notas
Robert Redford

**Charles Robert Redford Jr.**, nado en Santa Monica (California) o 18 de agosto de 1936 e finado en Provo (Utah) o 16 de setembro de 2025, máis coñecido simplemente como **Robert Redford**, foi un actor, director, produtor, ecoloxista e filántropo estadounidense. Na súa carreira gañou dous Premios Oscar, un en 1981 como director de *Xente corrente*, e o outro Honorífico en 2002. No 2010, foi distinguido coa ''Legion d'Honneur*. Por outra banda, foi un dos iniciadores do Festival de Cinema de Sundance.

En abril de 2014, a revista *Time* incluíu a Redford na súa listaxe anual TIME 100 como unha das "Máis Influentes Persoas do Mundo", e declarándoo "Padriño do Cine Indie".

## Traxectoria 
Naceu na cidade de Santa Monica, no condado dos Ánxeles, como **Charles Robert Redford, Jr.**. Marta, a nai, era ama de casa, e o seu pai leiteiro, de relixión católica e orixe irlandesa.

Foi criado no barrio hispano do oeste dos Ánxeles. Na década de 1950 o seu pai traballou como contable na Standard Oil e trasladáronse a un suburbio de clase media no val de San Fernando. Á súa nai diagnosticóuselle un cancro e Redford atravesaba entón unha época de rebeldía; pero gustáballe contar historias e debuxar. Unha excursión ao parque nacional de Yosemite imprimiulle un intenso amor pola natureza, que influiría en moitas das súas películas.

En 1958 casou con Lola van Wagenen e ao ano seguinte naceu o seu fillo Scott, que faleceu poucos meses despois por morte súbita. Nese mesmo ano un dos seus profesores conseguiulle o seu primeiro papel en Broadway. En 1960 comezou a traballar na televisión, na serie *Playhouse 90*, e a continuación en *Perry Mason*, *Alfred Hitchcock presenta* e *The Twilight Zone*. Por mor diso, o seu pai chegoulle a dicir: «*Por que non buscas un traballo de verdade?*»

En 1960 Redford e a súa esposa tiveron unha filla, Shawna, e en 1962 novamente un fillo, David Jones. Neses anos compraron unha parcela en Utah, onde construíron unha vivenda. A súa filla Amy nacería en 1970.

### Debut no cinema 
No ano 1962 Redford conseguiu o seu primeiro papel nunha longametraxe de cinema, *War Hunt*, de Denis Sanders; película na que tamén debutaron os actores Sydney Pollack&nbsp;e&nbsp;Tom Skerritt.&nbsp; A continuación volveu actuar en Broadway, na obra *Descalzos polo parque*, dirixida por Mike Nichols, quen impuxo a participación de Redford, a quen vira na televisión. Esta obra de teatro converteuno en estrela de Broadway e foi o trampolín perfecto cara a Hollywood, onde foi contratado en 1964.

Nas súas catro primeiras películas fixo papeis secundarios e non lle proporcionaron un éxito digno de mención. Estas películas foron *Inside Daisy Clover* (protagonizada por Natalie Wood), *A manda humana* de Arthur Penn, *Situation Hopeless ... But Not Serious* e *Propiedade condenada*.

## Filmografía 
### Actor 
### Director 
## Notas 
## Véxase tamén 
### Ligazóns externas 
* Festival de cine independiente de Sundance 
* Instituto Sundance 
* Robert Redford&nbsp;en TCM Movie Database&nbsp;(inglés)
* Robert Redford &nbsp;en&nbsp;TV.com&nbsp;(*en inglés*)
* Entrevista a Robert Redford, xullo 2008 (*en inglés'')
Don Quijote

**Don Quijote** pode referirse a:

****Don Quixote da Mancha***, novela de Miguel de Cervantes.

### Prensa
****Don Quijote***, periódico editado en Vigo entre 1910 e 1915.
****Don Quijote***, periódico editado en Ponteareas entre 1921 e 1925.
****Don Quijote***, revista satírica editada en Madrid entre 1892 e 1903
Uridín monofosfato

O **uridín monofosfato**, tamén chamado **monofosfato de uridina** ou '''ácido 5'-uridílico**, abreviadamente **UMP''', é un nucleótido que forma parte do ARN. Está formado polo nucleósido uridina esterificado en posición 5' cun fosfato. Os seus compoñentes son o azucre ribosa unido por enlace N-glicosídico á base nitroxenada uracilo, que se establece entre o carbono 1' do azucre e o nitróxeno en posición 1 da base, e esterificado cun fosfato en posición 5' do azucre.
A forma desprotonada da molécula é o uridilato, que é a forma predominante en disolución acuosa. Como substituínte recibe o nome de uridilo e desígnase co prefixo uridil-.

A súa función principal é ser un dos nucleótidos compoñentes do ARN, xunto con AMP, CMP e GMP. O UMP é característico e distintivo do ARN, porque no ADN este nucleótido é substituído por dTMP.

## Biosíntese 
miniatura|dereita|Acción do encima orotidilato descarboxilase durante a síntese do UMP.
O uridín monofosfato fórmase a partir da orotidina 5'-monofosfato (ácido orotidílico) nunha reacción de descarboxilación catalizada polo encima orotidilato descarboxilase en bacterias e lévedos (en mamíferos o encima ten dúas funcións catalíticas e recibe o nome de UMP sintase). Se non está catalizada, a reacción é extremadamente lenta (estímase que ocorrería como media unha vez cada 78 millóns de anos), pero co encima ten lugar unha reacción por segundo (1017 veces máis rápido) .
Nos humanos, a función da orotidilato carboxilase lévaa a cabo o encima UMP sintase. Cando a UMP sintase é defectuosa pode orixinarse un trastorno metabólico chamado aciduria orótica.

## Efectos na intelixencia 
Nun estudo recente, roedores alimentados con comida suplementada con UMP, colina, e ácido docosahexaenoico (DHA) mostraron ser significativamente mellores en percorrer labirintos cós que non foron suplementados con estes compoñentes, o que implica unha mellora na función cognitiva.
Nestes estudos o UMP utilízase como fonte do nucleósido uridina, que é o composto activo. Os alimentos ricos en ARN son ricos en UMP, como lévedo de cervexa ou carne.

## Notas 
## Véxase taméno 
* Nucleósido
* Nucleótido
* ARN
Lilangeni

O **lilanxeni** ou **lilangeni** (**emalangeni** en plural na lingua local) é a moeda oficial de Eswatini e é emitida polo Banco Central de Eswatini (en swazi *Umntsholi Wemaswati*). Abréviase como L (E para o plural) e o seu código ISO é SZL. Un lilangeni divídese en 100 céntimos. O rand surafricano é tamén aceptado no país. O seu nome provén da palabra swazi *langeni* (diñeiro), co prefixo de substantivo singular *li-*.

## Historia 
O lilangeni foi introducido en 1974 en substitución do rand surafricano á par (1 lilangeni = 1 rand). Actualmente as dúas moedas pertencen á Área Monetaria Común xunto co loti de Lesotho, polo que o rand ten valor legal en Eswatini.

## Moedas 
miniatura|dereita|300px|Anverso.
miniatura|dereita|300px|Reverso.
En 1974 cuñáronse moedas de 1, 2, 5, 10, 20 e 50 céntimos e 1 lilangeni, das cales as dun e 2 céntimos estaban feitas de bronce e o resto de cuproníquel. A excepción da moeda dun 1 lilangeni, ningunha moeda era redonda: as de 1 e 50 céntimos eran dodecagonais, as de 2 céntimos eran cadradas e as de 5, 10 e 20 céntimos onduladas.

A moeda de 2 céntimos deixou de cuñarse en 1982, e en 1986 a moeda dun céntimo de cobre trocou a súa forma a circular e a dun lilangeni trocou a súa composición a níquel-latón. Estas foron seguidas en 1992 polas de níquel redondas de 5 e 10 céntimos e niquel-latón redondas dun lilangeni. Entre 1995 e 1996 engadíronse as denominacións de 2 e 5 emalangeni.

A moeda dun lilangeni de níquel-latón teñen exactamente as mesmas dimensións e composición que as moedas británicas de 1£ introducidas tres anos antes, polo que estas moedas son ás veces empregadas de xeito fraudulento en máquinas expendedoras británicas.

## Billetes 
En 1974, a Autoridade Monetaria de Eswatini emitiu os primeiros billetes de 1, 2, 5 e 10 emalangeni, xunto aos de 20 emalangeni en 1978. En 1981, o Banco Central de Eswatini asumiu a competencia de imprimir os billetes, emitindo os primeiros billetes conmemorando o xubileu do rei Sobhuza II. Entre 1982 e 1985, emitíronse as series normais de billetes de 2, 5, 10 e 20 emalangeni. En 1990 engadiuse a denominación de 50 emalangeni. Entre 1995 e 1996, os billetes de 2 e 5 emalangeni foron substitutos por moedas, e ademais emitíronse billetes de 100 e 200 emalangeni en 1996 e 1998 respectivamente. Os billetes de 200 emalangeni conmemoran o 30º aniversario da independencia do país.

## Notas 
## Véxase tamén 
### Ligazóns externas 
* Banco Central de Eswatini
Citidín difosfato

O **citidín difosfato** ou **difosfato de citidina**, abreviadamente **CDP**, é un *nucleósido difosfato* formado polo nucleósido citidina esterificado con dous grupos fosfato en forma de pirofosfato. A molécula consta dun azucre ribosa unida á base nitroxenada citosina por enlace N-glicosídico entre o carbono 1' da ribosa e o nitróxeno en posición 1 da base, e un grupo de dous fosfatos esterificados no carbono 5' da ribosa, e unidos entre si por enlace anhidro.

Durante certas biosínteses de lípidos e glícidos o CDP únese a outras moléculas para enerxizalas. No metabolismo de lípidos intervén formando CDP-etanolamina, molécula que une a etanolamina a un diacilglicérido, formando fosfatidiletanolamina ; tamén forma a CDP-colina, que une a colina a un diacilglicérido, formando fosfatidilcolina. Tamén intervén unido a outra molécula, formando o CDP-metileritrol, na ruta de síntese de terpenos pola vía alternativa á do mevalonato. Na síntese do polisacárido celulosa nas plantas os restos de glicosa necesarios chegan unidos a un nucleótido difosfato, que varía segundo a especie, e que nalgunhas especies é a CDP-glicosa 

## Notas
Canu'r bwlch

'''Canu'r Bwlch'* é o nome que se lle dá á poesía galesa da época que vai desde finais da *hengerdd* ata os comezos da época dos *Beirdd y Tywysogion*, ou Bardos dos Príncipes, máis ou menos entre os séculos VII e XI.
## Restos 
A diferenza dos bardos da *hengerdd*, descoñecemos a maioría dos nomes dos bardos que cantaron na época que chamamos *Canu’r Bwlch*.

Entre os poucos nomes que coñecemos están os de Afan Ferddig, Arofan, Meigan e Dygynnelw, pero non conservamos os seus textos. Acerca dos que se atribúen a Llywarch Hen e Heledd non hai acordo entre os estudosos.

Só a obra atribuída a Taliesin no Llyfr Taliesin pode ser relacionada cun personaxe histórico, pero Ifor Williams demostrou que eran versos compostos posteriormente (agás unha ducia de textos compostos por Taliesin con toda probabilidade) e que foron compostos sobre o século IX. En relación cunha tradición máis vella ca o bardo histórico están tamén os poemas que se lle atribúen a Myrddin no Llyfr Du Caerfyrddin.

Hai tamén outro grupo de poemas, incluíndo a antiga profecía *Armes Prydain*, poemas á natureza, poemas relixiosos, *englynion* sobre heroes (*Englynion y Beddau*) e poemas que falan sobre verdades recoñecidas (*gwirebau*). Nada sabemos acerca dos autores destes textos.

Como as escolmas de poemas breves coñecidas como *Trioedd Ynys Prydain'' son máis recentes está claro que a súa orixe está tamén naquela época.
## Véxase tamén 
### Outros artigos 
* Cynfeirdd.
Centurion (filme)

***Centurion*** é un filme dirixido por Neil Marshall que se estreou no 2010. Baséase na desaparición da Legio IX Hispana en Caledonia. Os protagonistas son Michael Fassbender, Olga Kurylenko e Dominic West.

## Sinopse 
Caledonia, ano 117 de nosa era. Un grupo de soldados romanos loita por salvar as súas vidas despois de que a lexión se vise minguada tralo ataque da guerrilla local. Os valentes soldados compoñían nada menos que a 9ª lexión, a máis lendaria pola súa dureza, pero as cousas non saíron como planeaban. Agora tan só quedan uns poucos superviventes, liderados por Quintus Dias (Michael Fassbender) e a súa misión é resistir ata conseguir chegar á fronteira, antes que as hordas guerreiras da fera e vingativa Etain (Olga Kurylenko) acabe con todos eles.

## Personaxes 
* Michael Fassbender como Quintus Dias
* Dominic West como Titus Flavius Virilus
* Olga Kurylenko como Etain
* Riz Ahmed como Tarak
* Noel Clarke como Macros
* Imogen Poots como Arianne
* JJ Feild como Thax
* Dimitri Leonidas como Leonidas
* David Morrissey como Bothos
* Ulrich Thomsen como Gorlacon
* Dave Legeno como Vortix
* Axelle Carolyn como Aeron
* Paul Freeman como Agrícola
* Rachael Stirling como Druzilla
* Michael Carter como Antoninus
* Tom Mannion como Tesio
* Peter Guinness como Cassius
* Lee Ross como Septus.
* Jake Maskall como Argos.
* Eoin Macken como Achivir.

## Notas 
## Véxase tamén 
### Ligazóns externas 
* Ficha na IMDb 
* Web Oficial 
* Ficha en Filmaffinity
Léa Seydoux

**Léa Seydoux**, nada en París o 1 de xullo de 1985, é unha actriz e modelo francesa.

## Filmografía 
**Mes copines* (Sylvie Ayme, 2006); como Aurore
**La Consolation* (Nicolas Klotz e Elisabeth Perceval, 2007)
**Une vieille maîtresse* (Catherine Breillat, 2007); como Olivia
**13 French Street* (Jean-Pierre Mocky, 2007); como Jenny
**De la guerre* (Bertrand Bonello, 2008); como Marie
**Les Vacances de Clémence *(Michel Andrieu, 2008 telefilme); como Jackie
**Des poupées et des anges * (Nora Hamdi, 2008); como Gisèle
**La Belle Personne* (Christophe Honoré, 2008); como Junie
**Mon faible cœur* (Sébastien Lifshitz, 2009)
**Lourdes* (Jessica Hausner, 2009); como Maria
**Des illusions* (Étienne Faure, 2009); como rapaza no metro
**Inglourious Basterds* (Quentin Tarantino, 2009); como Charlotte LaPadite
**Plein sud* (Sébastien Lifshitz, 2009); como Léa
**Robin Hood* (Ridley Scott, 2010); como Isabelle d'Angoulême
**Petit tailleur* (Louis Garrel, 2010, curtametraxe); como Marie-Julie
**Sans laisser de traces* (Grégoire Vigneron, 2010); como Fleur
**Belle Épine* (Rebecca Zlotowski, 2010); como Prudence Friedmann
**Roses à crédit* (Amos Gitaï, 2010); como Marjoline
**Mistérios de Lisboa* (Raoul Ruiz, 2010); como Branca de Montfort
**Midnight in Paris* (Woody Allen, 2011); como Gabrielle
**Le Roman de ma femme* (Jamshed Usmonov, 2011); como Eve
**Misión Imposible: Protocolo fantasma* de Brad Bird, 2011); como Sabine Moreau
**Les Adieux à la reine* (Benoît Jacquot, 2012); como Sidonie
*''L'Enfant d'en haut* (Ursula Meier, 2012); como Louise
**La Vie d'Adèle* (Abdellatif Kechiche, 2013); como Emma
**Grand Central* (Rebecca Zlotowski, 2013); como Karole
**La Belle et La Bête* (Christophe Gans, 2014); como La belle
**The Grand Budapest Hotel* (Wes Anderson, 2014); como Clotilde
**Saint Laurent* (Bertrand Bonello, 2014); como Loulou de la Falaise
**The Lobster* (Yorgos Lanthimos, 2015)
**Diary of a Chambermaid'' (Benoît Jacquot, 2015)

## Notas 
## Véxase tamén 
### Ligazóns externas 
*Ficha na IMDb 
*AllMovie 
*AlloCiné 
*Artigo sobre Léa Seydoux escrito por Sabrina Champenois, no Libération o 12 de setembro de 2008  
*Artigo sobre Léa Seydoux escrito por Sophie Grassin, no Le Figaro Madame o 28 de novembro de 2009
Citidín trifosfato

O **citidín trifosfato** ou **trifosfato de citidina**, abreviadamente **CTP**, é un nucleótido formado polo nucleósido citidina esterificado cun grupo de tres fosfatos. A molécula consta dun azucre ribosa unido á base nitroxenada citosina por enlace N-glicosídico entre o carbono 1' da ribosa e o nitróxeno en posición 1 da base, e un grupo de tres fosfatos esterificados no carbono 5' da ribosa e unidos entre si por enlaces anhidro.

A función principal na célula do CTP é a de intervir na síntese do ARN. O CTP chega ao lugar da transcrición do ARN, perde dous fosfatos en forma de pirofosfato (PPi), e únese ao ARN en formación como CMP.

O CTP tamén intervén na cesión de enerxía e como coencima en certas reaccións especializadas do metabolismo de lípidos.

Serve para unir restos CDP a outras moléculas no metabolismo de fosfolípidos, como na reacción na que se forma CDP-etanolamina:
CTP + fosfoetanolmina → CDP-etanolamina + PPi

Tamén intervén na síntese de terpenos pola vía alternativa á do mevalonato, xa que proporciona o CDP necesario para formar a molécula intermediaria CDP-metileritrol.

O CTP é un inhibidor do encima aspartatocarbomoiltransferase, que é un caso de inhibición encimática alostérica por produto final.

O CTP sintetízase a partir do UTP polo encima CTP sintetase, reacción na que a glutamina cede un grupo amino ao uracilo do UTP, transformándoo en citosina. Tamén se pode formar a partir do CDP nunha reacción reversible co ATP como esta:
CDP + ATP → CTP + ADP

## Notas
Jacky Ido

**Jacky Ido**, nado en Uagadugú o 14 de maio de 1977, é un actor burquinés radicado en Francia.

## Traxectoria 
No ano 2005 protagonizou o filme alemán *Die weiße Massai* que está baseado na novela de Corinne Hofmann.
Porén, é recoñecido internacionalmente por interpretar a Marcel no filme *Inglourious Basterds* de Quentin Tarantino no ano 2009 .

Escribiu e dirixiu a curtametraxe *Descente* (2005), rodado en París, onde reside actualmente. Como músico, adícase ó rap e ó hip hop.

## Filmografía 
### Filmes 
* *Die weiße Massai* (Hermine Huntgeburth, 2005)
* *Les Enfants du pays* (Pierre Javaux, 2006)
* ''Aide-toi, le ciel t'aidera* (François Dupeyron, 2007)
* *Inglourious Basterds* (Quentin Tarantino, 2009)
* *Ces amours-là* (Claude Lelouch, 2010)
* *Lockout* (James Mather e Stephen St. Leger, 2012)

### Curtametraxes 
* *Décroche* (Manuel Schapira, 2006)
* *1983* (Modi Barry, 2007)
* *Bunker* (Manuel Schapira, 2008)

### Televisión 
* *Engrenages* (Philippe Triboit, 2005)
* *Hôpital* (Laurent Levy, 2007)
* *Tropiques amers* (Jean-Claude Flamand Barny, 2007)
* *Duval et Moretti* (Denis Amar, 2008)
* *V comme Vian'' (Philippe Le Guay, 2011)

## Notas 
## Véxase tamén 
### Ligazóns externas 
* Ficha na IMDb